CELEX: C2006/074/44
Language: el
Date: 2006-03-25 00:00:00
Title: Υπόθεση T-439/05: Προσφυγή της  13ης Δεκεμβρίου 2005  — Royal Bank of Scotland κατά ΓΕΕΑ

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/22
            
         Προσφυγή της 13ης Δεκεμβρίου 2005 — Royal Bank of Scotland κατά ΓΕΕΑ
   (Υπόθεση T-439/05)
   (2006/C 74/44)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: The Royal Bank of Scotland Group plc (Εδιμβούργο Ηνωμένου Βασιλείου) (εκπρόσωπος: J. Hull, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Lombard Risk Systems Limited και Lombard Risk Consultants limited (Λονδίνο Ηνωμένου Βασιλείου)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 21 Ιουλίου 2005 απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) (υπόθ. R 370/2004-4) σχετικά με τη διαδικασία ανακοπής αριθ. B 370959, που κοινοποιήθηκε στις 13 Οκτωβρίου 2005, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα Royal Bank of Scotland
   
      Σήμα προς καταχώριση: Το λεκτικό σήμα «LOMBARD DIRECT» για υπηρεσίες των κλάσεων 35, 36 και 42 — αίτηση αριθ. 1 523 992
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Lombard Risk Systems Limited και Lombard Risk Consultants Limited
   
      Αντιταχθέν δικαίωμα επί σήματος ή σημείου: Τα κοινοτικά και εθνικά λεκτικά σήματα «LOMBARD RISK» και «LOMBARD GROUP OF COMPANIES» για αγαθά και υπηρεσίες των κλάσεων 9, 36 και 41
   
      Απόφαση του τμήματος ανακοπών: Αποδοχή της ανακοπής για μέρος των αμφισβητουμένων υπηρεσιών
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, διότι το τμήμα προσφυγών εφάρμοσε εσφαλμένο νομικό κριτήριο εξετάζοντας αν υπήρχε ενδεχόμενο συγχύσεως μεταξύ των συγκρουομένων σημάτων, δεδομένου ότι θεώρησε δυνατό να υπάρξει μια τέτοια σύγχυση, καθώς και ότι η δυνατότητα αυτή δεν μπορούσε να αποκλειστεί. Κατά την προσφεύγουσα, με τον τρόπο αυτό το τμήμα προσφυγών αντέστρεψε το βάρος της αποδείξεως, απαιτώντας από την προσφεύγουσα να αποδείξει ότι δεν υπήρχε πιθανότητα συγχύσεως. Περαιτέρω, το τμήμα προσφυγών δεν αιτιολόγησε δεόντως την αντίθετη προς το άρθρο 73 του κανονισμού απόφασή του.